Klokken cirka elleve søndag formiddag indfinder to mænd i camouflagejakker og med mørke hætter over hovedet sig i en garage på Vedbækvej, hvor ejeren og en besøgende på 73 år får sig en øl. Garagen er et slags mødested i byen. - Du skylder mig 5000 kroner, lyder beskeden til begge de to mænd. For at sætte trumf på kaster en af gerningsmændene en postkasse efter mændene. Den har overfaldsmændene forinden revet af muren i indkørslen. En af de to mænd får også et skub. Men ud over postkassen er gerningsmændene ubevæbnede. De to sagesløse mænd mener ikke, at de skylder de maskerede mænd penge, hvilket de da også giver udtryk for. Gerningsmændene forlader stedet til fods ind mod Valsgaards centrum, og her slutter sporet. Signalementet er sparsomt, men de beskrives begge som 178-180  centimeter høje, almindelige af bygning og omkring 20 år. Ud over camouflagejakkerne havde de mørke bukser på.

Opsummering:
To mænd blev i formiddag udsat for et røveriforsøg på den ene mands adresse i Valsgaard ved Hobro.